ગિરિરાજ સિંહના આ ભડકામણા વિધાનની ટીકા કરતાં નૅશનલિસ્ટ કૉન્ગ્રેસ પાર્ટીના સેક્રેટરી અને રાજ્યસભાના સભ્ય માજિદ મેમણે કહ્યું હતું કે ‘આ બયાન માત્ર ચૂંટણીની આચારસંહિતાનો ભંગ જ નથી, પરંતુ એ દેશના બંધારણથી પણ વિપરીત હોવાથી ગિરિરાજ સિંહ વિરુદ્ધ ઇન્ડિયન પીનલ કોડ પ્રમાણે પણ ગંભીર ગુનાહિત કાર્યવાહી થઈ શકે છે. આવાં ખતરનાક વિધાનો દેશભરનાં અખબારોમાં હેડલાઇન પણ બન્યા હોવાથી ઇલેક્શન કમિશને કાર્યવાહી કરીને ગિરિરાજ સિંહની ઉમેદવારી રદ કરવી જોઈએ.’